राहुल ने आदिल राशिद की गेंद पर आउट होने से पहले 149 रन बनाए। राहुल का यह स्कोेर टेस्ट मैच की चौथी पारी में किसी भी भारतीय बल्लेबाज़ द्वारा बनाया गया दूसरा सर्वश्रेष्ठ स्कोर रहा। इस मामले में राहुल से आगे अब सिर्फ लिटिल मास्टर सुनील गावस्कर हैं। गावस्कर ने इंग्लैंड के खिलाफ ओवल में वर्ष 1979 में चौथी पारी में 221 रन बनाए थे। दिलीप वेंगसरकर इस मामले में तीसरे, विराट कोहली चौथे और सचिन तेंदुलकर पांचवे स्थान पर हैं। दिलीप वेंगसरकर ने वर्ष 1979 में दिल्ली में पाकिस्तान के खिलाफ नाबाद 146 रन बनाए थे। इसी तरह विराट ने ऑस्ट्रेलिया के खिलाफ एडिलेड में वर्ष 2014 में चौथी पारी में 141 रन की पारी खेली थी जबकि सचिन तेंदुलकर ने वर्ष 1999 में पाकिस्तािन के खिलाफ चेन्नई में 136 रन बनाए थे।